
JAVNI  POZIV ZA SAVJETOVANJE SA ZAINTERESIRANOM JAVNOŠĆU U POSTUPKU DONOŠENJA 
PLANA DJELOVANJA GRADA LEPOGLAVE U PODRUČJU PRIRODNIH NEPOGODA ZA 2027. GODINU
	Nacrt akta na koji se savjetovanje odnosi: 
	PLAN DJELOVANJA GRADA LEPOGLAVE U PODRUČJU PRIRODNIH NEPOGODA ZA 2027. GODINU

	Temelj donošenja akta:
	Temelj za donošenje Plana djelovanja Grada Lepoglave u području prirodnih nepogoda za 2027. godinu sadržan je u Zakonu o ublažavanju i uklanjanju posljedica prirodnih nepogoda („Narodne novine“, broj 16/19), kojim je propisana obveza jedinica lokalne i područne (regionalne) samouprave da izrađuju plan djelovanja u području prirodnih nepogoda.
Plan djelovanja u području prirodnih nepogoda donosi se radi planiranja, organiziranja i provedbe mjera za sprječavanje i ublažavanje posljedica prirodnih nepogoda, kao i utvrđivanja postupanja nadležnih tijela i drugih sudionika u zaštiti i spašavanju stanovništva, materijalnih i drugih dobara na području Grada Lepoglave.
Plan se donosi za svaku kalendarsku godinu, a njegovim donošenjem osigurava se pravodobno i učinkovito postupanje u slučaju nastanka prirodne nepogode na području Grada Lepoglave.
Pravna osnova za donošenje Plana proizlazi iz odredbi Zakona o ublažavanju i uklanjanju posljedica prirodnih nepogoda, kao i iz odredbi Statuta Grada Lepoglave kojima je utvrđena nadležnost Gradskog vijeća za donošenje općih akata iz samoupravnog djelokruga Grada.

	Ciljevi provođenja savjetovanja:
	Upoznavanje javnosti s odredbama prijedloga Plana djelovanja Grada Lepoglave u području prirodnih nepogoda za 2027. godinu i mogućnost dostave primjedbi, prijedloga i komentara te prihvaćanje zakonitih i stručno utemeljenih primjedbi, prijedloga i komentara.

	Rok za završetak savjetovanja (za dostavu primjedbi i prijedloga):
	Zaključno do 4.11.2026. godine 

	Poziv na podnošenje primjedbi, prijedloga i komentara i način podnošenja:
	Pozivaju se  svi zainteresirani građani i predstavnici organizacija civilnog društva, neprofitnih i nevladinih organizacija, kao i ostala zainteresirana javnost da se aktivno uključe u otvoreno savjetovanje u vezi s donošenjem Plana djelovanja Grada Lepoglave u području prirodnih nepogoda za 2027. godinu.
Način podnošenja: cjelovitim popunjavanjem obrasca za sudjelovanje u savjetovanju sa zainteresiranom javnošću (objavljen uz poziv na savjetovanje na mrežnim stranicama grada Lepoglave www.lepoglava.hr )

	Adresa za podnošenje prijedloga:
	poštom: Grad Lepoglava, Antuna Mihanovića 12, 42250 Lepoglava, s naznakom „Savjetovanja sa zainteresiranom javnošću  - Plan djelovanja Grada Lepoglave u području prirodnih nepogoda za 2027. godinu“ , ili putem  emaila na adresu: lepoglava@lepoglava.hr 

	Sukladno odredbi članka 11. Zakona o pravu na pristup informacijama („Narodne novine“ broj 25/13, 85/15 i 69/22) po isteku roka za dostavu mišljenja i prijedloga izraditi će se i objaviti izvješće o savjetovanje sa zainteresiranom javnošću, koje sadrži zaprimljene prijedloge i primjedbe te očitovanja s razlozima za neprihvaćanje pojedinih prijedloga i primjedbi. Izvješće će se objaviti na službenim mrežnim stranicama grada Lepoglave www.lepoglava.hr. 

